
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατανομή θέσεων Ιδιωτών Ιατρών στις Ιαματικές Πηγές 
της χώρας και ορισμός διαδικασίας πλήρωσης αυ¬ 


τών. 1 

Οργάνωση και λειτουργία ειδικών μονάδων στην Πνευμο- 
νολογική Κλινική της Ιατρικής Σχολής του Εθνικού και 

Καποδιστριακού Πανεπιστημίου Αθηνών. 2 

Τροποποίηση της υπ’ αριθμ. 31466/4.8.92 απόφασης 

«περί ανασυγκροτήσεως του Α.Σ.Ε.Α.Δ. 3 

Κανονισμός Προμηθειών Ιδρύματος Τεχνολογίας και 

Έρευνας (ΙΤΕ). 4 

Ίδρυση, λειτουργία, έλεγχος, Σχολών Επαγγελματικής 
Κατάρτισης Μεταφορέων (ΣΕΚΑΜ), τρόπος διενέρ¬ 
γειας εξετάσεων υποψηφίων οδικών μεταφορέων 
εμπορευμάτων και επιβατών. 5 


Διορθώσεις σφαλμάτων 

Διόρθωση σφάλματος στη Φ. 121 /Β3/258α απόφαση του 
Υπουργού Εθνικής Παιδείας και θρησκευμάτων που 
αφορά «Κοστολόγηση των δώρεάν διατιθεμένων συγ- 
γραμάτων στους φοιτητές Α.Ε.Ι. για τα ακαδημαϊκά έτη 


1992-93,1991 -92». 6 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υεδ/οικ. 3764 (1) 


Κατανομή θέσεων Ιδιωτών Ιατρών στις Ιαματικές Πηγές της 
χώρας και ορισμός διαδικασίας πλήρωσης αυτών. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την παράγραφο 3 του άρθρου ί του Ν.Δ. 1366/73 (ΦΕΚ 
71/Α/27.3.73). 

2. Το Π.Δ. 641/25.6.70, περί συγχρόνου καταβολής σύντα¬ 
ξης και αποδοχών σε Συνταξιούχους του Δημοσίου. 

3. Το Ν. 1943/91, άρθρο 29 (ΦΕΚ 50/Α/11.4.91). 

4. Το Ν. 9026/92 (ΦΕΚ 43/Α/23.3.92). 

5. Την απόφαση του Πρωθυπουργού αρ. Υ. 1938/92 (ΦΕΚ 
727/11/12/92) Ανάθεση αρμοδιοτήτων στους Υφυπουρ¬ 
γούς, αποφασίζουμε: 

I. Κατανέμουμε τις θέσεις των Ιατρών, για την αντιμετώ¬ 
πιση αναγκών λειτουργίας Ιαματικών Πηγών σε ιατρικό προ¬ 
σωπικό, για τη λουτρική περίοδο 1993, ως ακολούθως: 


Α. Για Ιαματικές Πηγές Τουριστικής Σημασίας: 

1. Στην Αιδηψό Ευβοίας, 6 θέσεις. 

2. Στις I. Π.: Βουλιαγμένης Αττικής, Μέθανα Αττικής, Κομ¬ 
μένα Βούρλα Φθιώτιδας, από 4 θέσεις. 

3. Στις ΙΠ.: Ικαρίας Σάμου, Λουτράκι Κορινθίας, Σμοκόβου 
Καρδίτσας, Υπάτης Φθιώτιδας, από 3 θέσεις. 

4. Στις ΙΠ: Θερμοπυλών Φθιώτιδας, Καϊάφα Ηλείας, Λα¬ 
γκαδά Θεσσαλονίκης, από 2 θέσεις. 

5. Στις ΙΠ: Βαρθολομιού Ηλείας, Ελεύθερός Καβάλας, Κύ¬ 
θνου Κυκλάδων, Νιγρίτας Σερρών, Πλατύστομου Φθιώτιδας, 
από 1 θέση. 

Β. Για Ιαματικές Πηγές Τοπικής Σημασίας: 

1. Στις ΙΠ: Νέας Απολλωνίας Θεσσαλονίκης, Αριδαίας Πέλ¬ 
λας, Σιδηροκάστρου Σερρών, από 2 θέσεις. 

2. Στις ΙΠ: Αγ. Βαρβάρας, Κόκκινο Στεφάνι, Αγραδόκα- 
μπου, Λιτσέκι, Κρεμαστά Βάλτου, Στάχτης Ποριάρη, Χέλοβα - 
Μπανιώτη, Μουρστιάνου, Ν. Αιτωλοακαρνανίας, Ηραίας Αρ¬ 
καδίας, Χανόπουλου - Φρενίσια Ν. Αρτας, Σελιανίτικα, Αρα- 
χοβίτικα Ν. ΑχαΤας, θερμά Καλύμνου, Μανδράκι Νισύρου, Αγ. 
Φωκά Κω, Ν.Δωδεκανήσου, Ψαρόθερμα Σαμοθράκης, Τραΐα- 
νούπολης Αλεξανδρούπολης, Ν. Έβρου, Γιάλτα Ν. Ευβοίας, 
Φρασίνιας, Ξυλοκέρα, Πουρνάρι Πελοπίου Ν. Ηλείας, Σέδες, 
Ν. Θεσσαλονίκης, Αμάραντου Κόνιτσας, Καβάσιλα Κόνιτσας, 
Ν. Ιωαννίνων, Δραμιτσα Καΐτσα, Ν. Καρδίτσας, Αμμουδάρα 
Καστοριάς, Ωραίας Ελένης, Ν. Κορινθίας, Αγ. Ιωάννη Λεσβο- 
χωρίου, Χριστιάνου, Ευθαλούς Μηθύμνη, θέρμη, Μυτιλήνης, 
Κ. Γέρα, Πολυχνίτου, Ν. Λέσβου, Βρωμονερίου Ν. Μεσση¬ 
νίας, Γ ενισαΐας, Εχίνου θερμών, Ν. Ξάνθης, Σουβάλα Αίγινας, 
Ν. Πειραιώς, Παλαιοσάραγκα, Ν. Πρέβεζας, Αγίας Παρα¬ 
σκευής, Δουμπιών Ν. Χαλκιδικής, Λιμπινάρε, Τεμενέων - 
Τσακουδιάκων, Ν. Χανίων, Αγιάσματα Κεράμου, Ν. Χίου, απο 
μία θέση. 

II. Στις παραπάνω θέσεις προσλαμβάνονται (και μέχρι του 
αριθμού των ιατρών που θα προβλέπει η Υπουργική Απόφαση 
έγκρισης πρόσληψης ιδιωτών Ιατρών, που θα ακολουθήσει 
την παρούσα), με απόφαση του οικείου Νομάρχη, ως ωρομί¬ 
σθιοι ιδιώτες ιατροί, οι οποίοι έχουν τα προσόντα που προβλέ- 
πονται απ’ τα άρθρα 14 και 20 του Ν. 1811/51. 

Δεν ισχύει το ανώτατο όριο ηλικίας, το οποίο προβλέπεται 
για το διορισμό σε δημόσια θέση. 

Ο διορισμός θα γίνεται μετά την προκήρυξη των θέσεων και 
την επιλογή των υποψηφίων από επιτροπή, η οποία συγκρο¬ 
τείται με απόφαση του οικείου Νομάρχη. 

Η διάρκεια πρόσληψης των ιατρών για κάθε λουτρική πε¬ 
ρίοδο δεν υπερβαίνει τους 5 μήνες για τις Ιαματικές Πηγές 
τουριστικής σημασίας και του 3 μήνες για τις Ιαματικές πηγές 
τοπικής σημασίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ακροτελεύτια διάταξη. 

Απ’ τις διατάξεις της παρούσας απόφασης, η δαπάνη που 
θα προκληθεί, θα βαρύνει τον προϋπολογισμό (τακτικό) του 
έτους 1993, ύψους 58.000.000 δρχ. του φορέα 200 ΚΑΕ. 
0373. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Μαΐου 1993 

ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. Β1/394 (2) 

Οργάνωση και λειτουργία ειδικών μονάδων στην Πνευμονο- 

λογική Κλινική της Ιατρικής Σχολής του Εθνικού και Καπο- 

διστριακού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) Του άρθρου 7 παρ. 5 του Ν. 1268/1982 
«Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α 87), όπως αντικαταστάθηκε με το άρθρο 48 
παρ. 2 του Ν. 1404/1983 «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» (Α 173) και β) του άρθρου 
29 Α του Ν. 1558/1985, όπως αυτό προστέθηκε με το άρθρο 
27 του Ν. 2081/92 (Α 154). 

2. Το γεγονός ότι από τις διατάξεις αυτής της απόφασης 
προκαλεΐται δαπάνη το ύψος της οποίας θα προσδιοριστεί με 
την απόφαση καθορισμού του αριθμού των κλινών κατά τις 
διατάξεις του άρθρου 13 του Ν. 1397/1983 και θα καλυφθεί 
από τον προϋπολογισμό του Π.Γ.Ν. Νοσημάτων θώρακος 
Αθηνών «Η Σωτηρία» και 

3. Τη γνώμη του Διοικητικού Συμβουλίου (συνεδρίαση: 
21.1.1993) της Ιατρικής Σχολής του Εθνικού και Καποδι- 
στριακού Πανεπιστημίου Αθηνών, αποφασίζουμε: 

1. Στην Πνευμονολογική Κλινική της Ιατρικής Σχολής του 
Εθνικού και Καποδιστριακού Πανεπιστημίου Αθηνών οργανώ¬ 
νονται και λειτουργούν οι ακόλουθες ειδικές μονάδες: 

α) Μονάδα Συνδρόμου Επίκτητης Ανοσολογικής Ανεπάρ¬ 
κειας (ΑΙϋδ) η οποία καλύπτει τις εκπαιδευτικές, ερευνητικές 
και νοσηλευτικές ανάγκες των λοιμώξεων του αναπνευστικού 
συστήματος των ασθενών με ΑΙϋδ. 

β) Μονάδα Αναπνευστικής Ανεπάρκειας η οποία καλύπτει 
τις εκπαιδευτικές, ερευνητικές και νοσηλευτικές ανάγκες 
των διαταραχών οξυγόνωσης των ασθενών με αναπνευστικά 
προβλήματα. 

2. Υπεύθυνος κάθε μονάδας ορίζεται με απόφαση του 
διευθυντή της κλινικής μέλος Δ.Ε.Π. από τα υπηρετούντο 
στην κλινική με ειδίκευση στα αντικείμενα της οικείας μονά¬ 
δας. 

3. Οι ειδικές μονάδες διέπονται ως προς την λειτουργία 
τους από τον κανονισμό που ισχύει για την πνευμονολογική 
κλινική. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 


Αριθ. 20786 (3) 

Τροποποίηση της υπ’ αριθμ. 31466/4.8.92 απόφασης «περί 
ανασυγκροτήσεως του Α.Σ.Ε.Α.Δ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ.Γ.Α. και 
των αρμοδιοτήτων αυτής». 

β) Του Ν. 75/75 «περί Οργανώσεως του Εξωσχολικού 
Αθλητισμού και ρυθμίσεως συναφών θεμάτων οργανώσεως 
και λειτουργίας του Ανωτάτου Συμβουλίου Επιλύσεως Αθλη¬ 
τικών Διαφορών (Α.Σ.Ε.Α.Δ.)». 

γ) Του Ν. 423/76 «περί Γυμναστηρίων και ρυθμίσεως θεμά¬ 
των αφορούντων εις τον Εξωσχολικόν Αθλητισμόν». 

δ) Του Ν. 1070/80 «περί λήψεως μέτρων ανάπτυξης του 
Αθλητισμού και ρυθμίσεως συναφών θεμάτων». 

ε) Του Π.Δ. 923/80 «περί ρυθμίσεως θεμάτων οργανώ- 
σεως και λειτουργίας του παρά τη Γ.Γ.Α. Ανωτάτου Συμβου¬ 
λίου Επιλύσεως Αθλητικών Διαφορών (ΑΣΕΑΔ)». 

στ) Του Ν. 1232/82 «περί επαναφοράς σε ισχύ, τροποποί¬ 
ηση και συμπλήρωση των διατάξεων του Ν. 4352/64 και άλ¬ 
λες διατάξεις». 

ζ) Του Π.Δ. 77/85 «Οργανισμός της Γ.Γ.Α.». 

η) Του Ν. 1558/85 «Κυβέρνηση και Κυβερνητικά Όργανα». 

θ) Του Ν. 1578/85 «Κύρωση του Κώδικα κατάστασης των 
δικαστικών λειτουργών και άλλες διατάξεις». 

ι) Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρείες και άλλες διατάξεις». 

2. Την αριθμ. 5257/82 απόφαση του Υπουργού Προεδρίας 
Κυβερνήσεως «περί αποφασιστικής αρμοδιότητας του Υπ. 
Προεδρίας Κυβερνήσεως». 

3. Την Υπ. Απόφαση ΥΠΠΟ/ΓΝΟΣ/44046/22.9.92 (ΦΕΚ 
577/Β/92) «Περιορισμός Συλλογικών Οργάνων Υπουργείου 
Πολιτισμού των Γενικών Γραμματειών και των εποπτευομέ- 
νων απο αυτό Δημοσίων Υπηρεσιών». 

4. Την Υπ. Απόφαση 31466/4.8.92 «Ανασυγκρότηση του 
Ανωτάτου Συμβουλίου Επίλυσης Αθλητικών Διαφορών 
(ΑΣΕΑΔ)». 

5. Το αριθμ. 6167/25.5.93 έγγραφο του Διοικητικού Εφε- 
τείου Αθηνών. 

6. Την υπ' αριθ. Υ. 1947/1992 κοινή απόφαση του Πρωθυ¬ 
πουργού και της Υπουργού Πολιτισμού, για τη μεταβίβαση αρ¬ 
μοδιοτήτων, αποφασίζουμε: 

Τροποποιείται η αρ. 31466/4.8.92 απόφασή μας «περί 
Ανασυγκροτήσεως του Ανωτάτου Συμβουλίου Επίλυσης 
Αθλητικών Διαφορών (ΑΣΕΑΔ» ως προς το μέλος Ευθύμιο 
Καταλιακό που παραιτήθηκε, και αντί αυτού, διορίζεται για το 
υπόλοιπο της θητείας, ο Δημήτριος Σολωμός, Εφέτης Διοικη¬ 
τικού Δικαστηρίου Αθηνών. . 

Κατά τα άλλα εξακολουθεί να ισχύει η παραπάνω απόφαση. 

Από τα στοιχεία της απόφασης αυτής, δεν προκαλείται επί 
πλέον δαπάνη. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 


Αθήνα, 27 Μαΐου 1993 


Αθήνα, 28 Μαΐου 1993 


Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΙΜΑΡΑΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Αριθ. 5656 (ΦΟΡ) 1161 (4) 

Κανονισμός Προμηθειών Ιδρύματος Τεχνολογίας και Έρευ¬ 
νας (ΙΤΕ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Τον Ν. 1514/85 «Ανάπτυξη της επιστημονικής και τεχνο¬ 
λογικής έρευνας». 

β. Τον Ν. 1558/85 «Κυβέρνηση και Κυβερνητικά Όργανα», 
γ. Τον Ν. 1797/88 «Περί Προμηθειών Δημόσιου Τομέα», 
όπως τροποποιήθηκε με τον Ν. 2000/91 «Περί αποκρατικο¬ 
ποιήσεων και άλλες διατάξεις». 

ε. Το υπ’ αρ. 90/27.3.92 έγγραφο του ΙΤΕ, αποφασί¬ 
ζουμε: 

Εγκρίνουμε τον Κανονισμό Προμηθειών του Ιδρύματος Τε¬ 
χνολογίας και Έρευνας (ΙΤΕ) που έχει ως εξής: 
ΚΑΝΟΝΙΣΜΟΣ ΠΡΟΜΗΘΕΙΩΝ ΙΤΕ (ΝΠΙΔ) 

I. ΓΕΝΙΚΑ: 

Το Διοικητικό Συμβούλιο του ΙΤΕ είναι το μόνο αρμόδιο όρ¬ 
γανο να αποφασίζει για την αναγκαιότητα και διεξαγωγή 
οποιοσδήποτε προμήθειας για τις ανάγκες του Ιδρύματος, 
σύμφωνα με τη νομοθεσία που ισχύει. 

Οι προμήθειες του ΙΤΕ διενεργούνται σύμφωνα με τη νομο¬ 
θεσία που ισχύει, με απευθείας ανάθεση ή με διαγωνισμό. 

Το Διοικητικό Συμβούλιο εξουσιοδοτεί του Διευθυντές των 
Ινστιτούτων, εφόσον δεν είναι κατά νόμο υποχρεωτική η 
έγκριση του Δ.Σ. για διεξαγωγή διαγωνισμού, να εγκρίνουν 
προμήθεια εξοπλισμού και υλικών αξίας μέχρι του ποσού των 
2.000.000 δρχ. στα πλαίσια του προϋπολογισμού του Ινστι¬ 
τούτου. 

Προμήθεια εξοπλισμού και υλικών αξίας ποσού από δρχ. 
2.000.001 έως δρχ. 5.000.000 και υπό τις ίδιες νόμιμες 
προϋποθέσεις ενεργούνται μετά από απόφαση του Επιστη¬ 
μονικού Συμβουλίου του Ινστιτούτου. 

Προμήθεια εξοπλισμού και υλικών αξίας άνω του ποσού των 
5.000.001 δρχ. ενεργούνται με απόφαση του Διοικητικού 
Συμβουλίου του Ιδρύματος και μετά από σχετική εισήγηση 
του Δ/ντή του Ινστιτούτου. 

II. ΔΙΕΝΕΡΓΕΙΑ ΠΡΟΜΗΘΕΙΩΝ ΜΕ ΑΠΕΥΘΕΙΑΣ ΑΝΑ¬ 
ΘΕΣΗ 

Για οποιαδήποτε παραγγελία υλικών θα απαιτείται η παρα¬ 
κάτω διαδικασία η οποία αποτυπώνεται στο Έντυπο Παραγ¬ 
γελίας Παραλαβής. 

Στο έντυπο αυτό αναφέρονται αναλυτικά: 

-διαπίστωση της ανάγκης αγοράς 
-υπεύθυνος του εργαστηρίου 
-το πρόγραμμα που επιβαρύνεται 
-έλεγχος και έγκριση του Διευθυντή, του Επιστημονικού 
Συμβουλίου, του Διοικητικού Συμβουλίου, ανάλογα με το 
ποσό. 

-η παραγγελία 
-ο προμηθευτής 

-η αιτολόγηση της επιλογής του προμηθευτή 
Τα κριτήρια της επιλογής του προμηθευτή είναι: 

-η μοναδικότητα του προμηθευτή 
-η συμβατότητα του εξοπλισμού 
-η ποιότητα σε σύγκριση με την τιμή 
-η παρεχόμενη υποστήριξη - εβπ/ίοβ 
-η ταχύτητα - και ο χρόνος παράδοσης 
-η αξιοπιστία και η προηγούμενη καλή συνεργασία με το 
ΙΤΕ 

Το συμπληρωμένο έντυπο παραμένει στο αρχείο του Ινστι¬ 
τούτου και αποτελεί μετά την οριστική παραλαβή των υλικών 
στοιχείο χρέωσης των προγραμμάτων από το Ινστιτούτο. 


Προμήθεια με απευθείας ανάθεση διενεργείται και στις πε¬ 
ριπτώσεις: 

α. Αν δεν υποβλήθηκε προσφορά ή οι προσφορές κρίθηκαν 
απαράδεκτες και δεν μεταβάλονται ουσιωδώς οι όροι της αρ¬ 
χικής διακήρυξης. 

β. Αν για τεχνικούς και καλλιτεχνικούς λόγους τα προϊόντα 
κατασκευάζονται ή παραδίδονται μόνο από ορισμένο προμη¬ 
θευτή. 

γ. Όταν τα είδη κατασκευάζονται αποκλειστικά για σκο¬ 
πούς έρευνας, πειραμάτων, μελετών και προτύπων εφαρμο¬ 
γής· 

δ. Όταν πρόκειται για πειραματικά υλικά κατασκευαζόμενα 
από συμμετέχουσες στο πείραμα επιχειρήσεις. 

ε. Όταν πρόκειται για συμπληρωματικές προμήθειες υπό 
ορισμένες προϋποθέσεις. 

III. ΔΙΕΝΕΡΓΕΙΑ ΠΡΟΜΗΘΕΙΩΝ ΜΕΤΑ ΑΠΟ ΔΙΑΓΩΝΙ¬ 
ΣΜΟ 

Οι διαγωνισμοί διακρίνονται σε ανοικτούς στους οποίους 
μπορούν να υποβάλλουν προσφορά όλοι οι ενδιαφερόμενοι 
προμηθευτές, στους κλειστούς, στους οποίους μπορούν να 
υποβάλλουν προσφορά μόνο εκείνοι που προσκαλούνται για 
το σκοπό αυτό από το ΙΤΕ και στους πρόχειρους διαγωνι¬ 
σμούς όπου δεν απαιτείται διακήρυξη. 

1. Διακηρύξεις. 

Η διακήρυξη του διαγωνισμού πρέπει να περιλαμβάνει τα 
ακόλουθα στοιχεία: 

α. Το είδος του διαγωνισμού. 

β. Το είδος, την ποσότητα και τις τεχνικές προδιαγραφές 
των προς προμήθεια υλικών. 

γ. Τον χρόνο, τον τόπο και τον τρόπο παράδοσης υλικών ως 
και τον χρόνο παραλαβής τους. 

δ· Το όνομα, την διεύθυνση, τον αρμόδιο υπάλληλο, τον 
αριθμό τηλεφώνου, την τηλεγραφική διεύθυνση της ενδιαφε- 
ρομένης υπηρεσίας που διενεργεί τον διαγωνισμό. 

ε. Τα αρμόδια όργανα για την αποσφράγιση των προσφο¬ 
ρών, τις ημερομηνίες ως και τόπο αποσφράγισης, καθώς και 
τα πρόσωπα που δικαιούνται να παρίστανται. 

-Το νόμισμα της προσφερομένης τιμής. 

-Τον τρόπο πληρωμής 

στ. Τα κριτήρια για την αξιολόγηση των προσφορών και την 
κατακύρωση της προμήθειας. 

Στην περίπτωση που το κριτήριο είναι η συμφερότερη προ¬ 
σφορά καθορίζονται και τα στοιχεία με βάση τα οποία γίνεται 
η αξιολόγηση της προσφοράς. 

ζ. Την προθεσμία για την παραλαβή των προσφορών από 
την αρμόδια Υπηρεσία. 

Σε κάθε διακήρυξη επισυνάπτεται η τεχνική προδιαγραφή 
των προς προμήθεια υλικών. 

Η διακήρυξη πρέπει να δημοσιευθεί σε ημερήσια εφημε¬ 
ρίδα (Αθήνα) καθώς και σε τοπική (ανάλογα με τη θέση του Ιν¬ 
στιτούτου) ή όπου αλλού κρίνει απαραίτητα το Δ.Σ. 

Από την διακήρυξη μπορεί να επιτρέπεται η υποβολή των 
τεχνικών στοιχείων της προσφοράς στην Αγγλική γλώσσα. 

2. Συμμετοχή στον διαγωνισμό. 

Δικαίωμα συμμετοχής στους διαγωνισμούς έχουν όλοι όσοι 
ασκούν εμπορικό ή Βιομηχανικό ή Βιοτεχνικό επάγγελμα στην 
Ελλάδα και είναι γραμμένο στο αρμόδιο επιμελητήριο. 

Η προθεσμία για την διενέργεια του διαγωνισμού δεν θα 
πρέπει να είναι μεγαλύτερη των 30 ημερών από τις δημοσιεύ¬ 
σεις στις εφημερίδες και όχι μικρότερη από 10 ημέρες. 

Οι προσφορές θα πρέπει να κατατεθούν μέσα στην προθε¬ 
σμία που ορίζεται από την διακήρυξη στην αρμόδια Υπηρεσία. 

Οι προμηθευτές υποχρεούνται να αναφέρουν στις προ¬ 
σφορές τους την χώρα προέλευσης και κατασκευής των υλι¬ 
κών που προσφέρουν και να δώσουν δείγματα δωρεάν εάν ζη¬ 
τηθούν. 

3. Αξιολόγηση προσφορών. 

Η αποσφράγιση των προσφορών διενεργείται από το αρμό¬ 
διο όργανο την ημερομηνία και ώρα που ορίζεται από την σχε¬ 
τική διακήρυξη παρουσία τών προσώπων τα οποία δικαιούνται 
να παρίσταται. 

Για την αξιολόγηση των προσφορών λαμβάνονται υπόψη 
κυρίως τα παρακάτω στοιχεία: 

α. Όταν για την τελική επιλογή του προμηθευτή κριτήριο 
είναι μόνο η χαμηλότερη τιμή: 

-Η συμφωνία της προσφοράς προς τους όρους και τις τε¬ 
χνικές προδιαγραφές της διακήρυξης και της πρόσκλησης. 

-Ο ανταγωνισμός που αναπτύχθηκε. 

-Η προσφερομένη τιμή σε σχέση με τιμές που προσφέρθη- 
καν σε προηγούμενους διαγωνισμούς και την τρέχουσα στην 
αγορά τιμή για όμοιο ή παρεμφερές υλικό. 

-Κάθε άλλλο, κατά την κρίση του αρμοδίου για την αξιολό¬ 
γηση των αποτελεσμάτων του διαγωνισμού οργάνου ουσιώ¬ 
δες στοιχείο από'το οποίο να εξασφαλίζεται η καλή εκτέλεση 
της προμήθειας του υλικού. 

Η κατακύρωση τελικά γίνεται στον προμηθευτή του οποίου 
η προσφορά είναι αποδεκτή με βάση τους καθοριζόμενους 
στις τεχνικές προδιαγραφές και την διακήρυξη ουσιώδεις 
όρους, που προσφέρει την χαμηλότερη τιμή σύγκρισης. 

Ισότιμες θεωρούνται οι προσφορές με την αυτή ακριβώς 
τιμή και είναι σύμφωνες με τους όρους και τις τεχνικές προ¬ 
διαγραφές της διακήρυξης και της πρόσκλησης. 

β. Όταν για την τελική επιλογή του προμηθευτή κριτήριο εί¬ 
ναι η συμφερότερη προσφορά. 

-Η τιμή 

-Ο χρόνος παράδοσης των υλικών. 

-Η ποιότητα των υλικών με βάση τις τεχνικές προδιαγρα¬ 
φές της διακήρυξης. 

-Η τεχνική αξίακαι η αποδοτικότητα των υλικών με βάση τις 
τεχνικές προδιαγραφές της διακήρυξης. 

-Η απαιτούμενη ιδιαίτερη ικανότητα, πείρα ειδικότητα και 
ο απαιτούμενος εξοπλισμός του προμηθευτή. 

-Οι όροι πληρωμής 

-Το κόστος εγκατάστασης λειτουργίας και συντήρησης, 
όπου απαιτούνται. 

-Η παρεχόμενη εγγύηση καλής λειτουργίας ή διατήρη¬ 
σης. 

-Η εξυπηρέτηση (δβτνίδθ) μετά την πώληση και η τεχνική 
βοήθεια εκ μέρους του προμηθευτή. 

Η τυχόν απαιτούμενη ομοιογένεια του υλικού προς άλλο 
που ήδη χρησιμοποιείται από τον ενδιαφερόμενο φορέα. 

-Τα λειτουργικά και αισθητικά χαρακτηριστικά του υλικού. 

-Η μεταφορά τεχνολογίας και τεχνογνωσίας. 

-Η σχέση κόστους - αποδοτικότητας ή και άλλα στοιχεία με 
την φύση των υπό προμήθεια υλικών ή και των ιδιαίτερων ανα¬ 
γκών του φορέα. 

Κάθε άλλο στοιχείο, κατά την κρίση του φορέα για τον 
οποίο προορίζονται τα υλικά. 

4. Κατακύρωση - εκτέλεση. 

Η κατακύρωση τελικά γίνεται στον εντός των όρων και τε¬ 
χνικών προδιαγραφών της διακήρυξης και της πρόσκλησης 
προμηθευτή, του οποίου η προσφορά κρίθηκε με τα παρά- 
πάνω στοιχεία ως η πλέον συμφέρουσα. 

Ισοδύναμες θεωρούνται οι προσφορές που κατά την παρα¬ 
πάνω αξιολόγηση δίνουν το αυτό αποτέλεσμα. 

Μετά την κατακύρωση ή την ανακοίνωση καταρτίζεται η 
σχετική σύμβαση και υπογράφεται από τα 2 συμβαλλόμενα 
μέρη. 

- ,1. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α. Τον τόπο και χρόνο υπογραφής της σύμβασης. 


β. Τα συμβαλλόμενα μέρη. 

γ. Τα προς προμήθεια υλικά και την ποσότητα. 

δ. Την τιμή 

ε. Τον τόπο, τρόπο και χρόνο παράδοσης των ύλικών. 
στ, Τις τεχνικές προδιαγραφές των υλικών, 
ζ. Τις προβλεπόμενες εγγυήσεις, 
η. Τις προβλεπόμενες ρήτρες, 
θ. Τον τρόπο επίλυσης των τυχόν διαφορών. 
_-ΐ._Τον_τρόπο_πληρωμής,. 

2. Η σύμβαση θεωρείται ότι εκτελέστηκε όταν: 
α. Παραδόθηκε ολόκληρη η ποσότητα, ή εάν αυτή που πα¬ 
ραδόθηκε σε περίπτωση διαιρετού υλικού, υπολείπεται της 
συμβατικής, κατά μέρος που κρίνεται από το αρμόδιο όργανο 
ως ασήμαντο. 

β. Παραλήφθηκε οριστικά (ποσοτικά και ποιοτικά) η ποσό¬ 
τητα που παραδόθηκε. 

γ.Έγινε η αποπληρωμή του συμβατικού τμήματος, αφού 
προηγουμένως επιβλήθηκαν τυχόν κυρώσεις ή εκπτώσεις. 

δ. Εκπληρώθηκαν και οι τυχόν λοιπές συμβατικές υποχρεώ¬ 
σεις και αποδεσμεύθηκαν οι σχετικές εγγυήσεις κατά τα προ- 
βλεπόμενα από τη σύμβαση. 

IV. ΕΓΓΥΗΣΕΙΣ 

1. Εγγύηση συμμετοχής στον διαγωνισμό. 

Η εγγύηση αυτή εκδίδεται υπέρ του ουμμετέχοντος για 
ποσό που αντιστοιχεί σε ποσοστό 5% επί της συνολικής 
προϋπολογισθείσης δαπάνης εκτός αν ορίζεται διαφορετικό 
ποσοστό στη διακήρυξη της πρόσκλησης. 

Εγγύηση στον πρόχειρο διαγωνισμό δεν απαιτείται. 

Οι εγγυήσεις ανεξάρτητα από το όργανο που τις εκδίδει 
πρέπει απαραίτητα να περιλαμβάνουν τα ακόλουθα: 

1) Την ημερομηνία έκδοσης 

2) Τον εκδότη 

3) Την. υπηρεσία προς την οποία απευθύνεται 

4) Τον αριθμό της εγγύησης 

5) Το ποσό που καλύπτει η εγγύηση 

6) Την πλήρη επωνυμία και την διεύθυνση του προμηθευτή 
υπέρ του οποίου εκδίδεται η εγγύηση. 

7) Τον αριθμό της σχετικής σύμβασης και τα προς προμή¬ 
θεια υλικά. 

8) Ότι η εγγύηση παρέχεται ανέκκλητα και ανεπιφύλακτα, 
ο δε εκδότης παραιτείται του δικαιώματος της διαιρέσεως και 
διζήσεως. 

9) Ότι το ποσό της εγγύησης τηρείται στην διάθεση της 
υπηρεσίας που έχει συνάψει τη σύμβαση και ότι θα καταβλη¬ 
θεί ολικά ή μερικά χωρίς καμία από μέρους του εκδότη αντίρ¬ 
ρηση, ή ένσταση και χωρίς να ερευνηθεί το βάσιμο ή μη της 
απαίτησης, μέσα σε τρεις (3) ημέρες από απλής έγγραφης ει¬ 
δοποίησης. 

10) Ότι σε περίπτωση κατάπτωσης της εγγύησης, το ποσό 
της κατάπτωσης υπόκειται σε πάγιο τέλος χαρτοσήμου. 

11) Την ημερομηνία λήξης της ισχύος της εγγύησης (ο χρό¬ 
νος ισχύος της εγγύησης πρέπει να είναι μεγαλύτερος τουλά¬ 
χιστο κατά 1 μήνα από τον συμβατικό χρόνο λήξης της προ¬ 
σφοράς). 

12) Ότι ο εκδότης της εγγύησης υποχρεούται να προβεί 
στην παράταση της εγγύησης ύστερα από απλό έγγραφ® της 
υπηρεσίας που διενεργεί τον διαγωνισμό. 

Το σχετικό αίτημα πρέπει να γίνει πριν από την ημερομηνία 
λήξης της εγγύησης. 

2. Εγγύηση καλής εκτέλεσης της σύμβασης. 

α. Ο προμηθευτής στον οποίο γίνεται η κατακύρωση ή η 
ανάθεση, εφόσον προβλέπεται από τη σύμβαση, υποχρέού- 
ται να καταθέσει εγγύηση καλής εκτέλεσης των όρων της 
σύμβασης το ύψος της οποίας αντιστοιχεί σε ποσοστό 10% 

της συνολικής συμβατικής αξίας, εκτός εάν ορίζεται διαφορε¬ 
τικά στην διακήρυξη ή την πρόσκληση. 

β. Εγγύηση δεν απαιτείται στον πρόχειρο διαγωνισμό. 

γ. Η εγγύηση κατατίθεται πρό ή κατά την υπογραφή της 
σύμβασης. 

Οι εγγυήσεις καλής εκτέλεσης της σύμβασης πρέπει να 
περιλαμβάνουν όσα αναφέρονται και στις εγγυήσεις συμμε¬ 
τοχής στον διαγωνισμό με την διαφορά ότι ο χρόνος λήξης της 
ισχύος πρέπει να είναι μεγαλύτερος από τον συμβατικό χρόνο 
φόρτωσης ή παράδοσης, κατά τον χρόνο που με βάση την 
σύμβαση ο αγοραστής υποχρεούται να παραλάβει τα υλικά 
πλέον (2) δύο μήνες. 

δ. Η εγγύηση επιστρέφεται μετά την'οριστική ποσοτική και 
ποιοτική παραλαβή του υλικού και ύστερα από την εκκαθά¬ 
ριση των τυχόν απαιτήσεων από τους δύο συμβαλλόμε¬ 
νους. 

Σε περίπτωση που το υλικό είναι διαιρετό και η παράδοση 
γίνεται, σύμφωνα με την σύμβαση, τμηματικά, η εγγύηση 
αποδεσμεύεται σταδιακά, ύστερα από γνωμοδότηση του αρ¬ 
μόδιου οργάνου, κατά ποσόν που αναλογεί στην αξία του μέ¬ 
ρους της ποσότητας που παραλήφθηκε οριστικά. 

Εάν στο πρωτόκολλο παραλαβής αναφέρονται παρατηρή¬ 
σεις ή υπάρχει εκπρόθεσμη παράδοση, η παραπάνω σταδιακή 
αποδέσμευση γίνεται μετά την αντιμετώπιση, κατά τα προ- 
βλεπόμενα, των παρατηρήσεων και του εκπρόθεσμου. 

3. Εγγύηση προκαταβολής. 

α. Με την υπογραφή της σύμβασης και εφόσον προβλέπε- 
ται απ' αυτήν, χορηγείται στον προμηθευτή προκαταβολή σε 
ποσοστό μέχρι 50% της συνολικής συμβατικής αξίας. 

Η προκαταβολή χορηγείται με κατάθεση ισόποσης εγγύη¬ 
σης που θα περιλαμβάνει και όρο ότι καλύπτει και την κατα¬ 
βολή τόκων επί του ποσού της προκαταβολής, σε περίπτωση 
εκπρόθεσμης παράδοσης ή μη παράδοσης του υλικού. 

Οι εγγυήσεις προκαταβολής πρέπει να περιλαμβάνουν άσα 
αναφέρονται και στις εγγυήσεις καλής εκτέλεσης της σύμβα¬ 
σης. 

Ο προμηθευτής υποχρεούται να παραδίδει το υλικό στα 
χρονικά όρια και με τον τρόπο που ορίζει η σύμβαση. 

Η παραλαβή των υλικών γίνεται από τον υπεύθυνο της πα¬ 
ραγγελίας ή άλλο όργανο με πρωτόκολλο παραλαβής. 

1. Η πληρωμή της αξίας των υλικών στον προμηθευτή μπο¬ 
ρεί να γίνει με έναν από τους παρακάτω τρόπους: 

α. Με τη εξόφληση του 100% της συμβατικής αξίας μετά 
την οριστική παραλαβή των υλικών. 

β. Με τη χορήγηση προκαταβολής μέχρι ποσοστού 50% της 
συμβατικής αξίας έναντι ισόποσης εγγύησης και το υπόλοιπο 
μετά την οριστική παραλαβή των υλικών. 

Για την πληρωμή απαιτείται τιμολόγιο και πρωτόκολλο ορι¬ 
στικής παραλαβής υλικών. 

Στην περίπτωση αγοράς από το εξωτερικό, η πληρωμή μπο¬ 
ρεί να γίνει με έναν από τους παρακάτω τρόπους: 

α. Με την εξόφληση του 100% της συμβατικής αξίας μετά 
την οριστική παραλαβή έναντι φορτωτικών εγγράφων ΨΑΔ 
σύμφωνα με τους κανόνες της αγοράς. 

β. Με άνοιγμα ενέγγυας ανέκκλητης πίστωσης μέσω εμπο¬ 
ρικών τραπεζών. 

γ. Κατόπιν συμφωνίας των 2 μερών για την πληρωμή σε κα¬ 
θορισμένο χρόνο μετά την παράδοση (υποσχετική επιστολή - 
ΙβίΐΘΓ οί υηάθΠ3ΚίΠ9). 

Γ ια την πληρωμή απαιτούνται, οριστικά τιμολόγια, φορτω¬ 
τικά έγγραφα, πιστοποιητικό προέλευσης, ασφαλιστήριο και 
ότι άλλο κρίνεται κάθε φορά απαραίτητο. 

V. ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού του ΙΤΕ, το ύψος της οποίας 
δεν μπορεί να προσδιορισθεί. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαΐου 1993 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. Β2/19771/4908 (5) 

Ίδρυση, λειτουργία, έλεγχος, Σχολών Επαγγελματικής Κα¬ 
τάρτισης Μεταφορέων (ΣΕΚΑΜ), τρόπος διενέργειας εξε¬ 
τάσεων υποψηφίων οδικών μεταφορέων εμπορευμάτων 
και επιβατών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 7 του Π.Δ. 57/1989 (Α' 28) 
που αφορά στην προσαρμογή της ελληνικής νομοθεσίας, 
προς τις διατάξεις της οδηγίας Συμβουλίου των Ευρωπαϊ¬ 
κών Κοινοτήτων 74/561 /ΕΟΚ της 12ης Νοεμβρίου 1974 
«περί προσβάσεως στο επάγγελμα του μεταφορέα εμπο¬ 
ρευμάτων στον τομέα των εσωτερικών και διεθνών οδικών 
εμπορευματικών μεταφορών, όπως τροποποιήθηκε με 
την οδηγία 80/1176/ΕΟΚ της 4ης Δεκεμβρίου 1980. 

2. Τις διατάξεις του Π.Δ. 294/1991 (Α' 103) που αφορά 
στην τροποποίηση και συμπλήρωση του Π.Δ. 57/1989. 

3. Τις διατάξεις του άρθρου 5 του Π.Δ. 586/1988 που 
αφορά στην προσαρμογή της ελληνικής νομοθεσίας προς 
τις διατάξεις της οδηγίας του Συμβουλίου των Ευρωπαϊ¬ 
κών Κοινοτήτων 74/562/ΕΟΚ της 12 Νοεμβρίου 1974 
«περί προσβάσεως στο επάγγελμα του μεταφορέα επιβα¬ 
τών στον τομέα των εσωτερικών και διεθνών οδικών μετα¬ 
φορών, όπως τροποποιήθηκε με την οδηγία 80/1179/ 
ΕΟΚ της 4ης Δεκεμβρίου 1980». 

4. Τις διατάξεις του Π.Δ. 211 /1991 (Α' 79) που αφορά 
στην τροποποίηση του Π.Δ. 586/1988. 

5. Τις διατάξεις του Π.Δ. 79/1993 (Α' 34) που αφορά 
στον καθορισμό αρμοδιοτήτων που διατηρούνται από τον 
Υπουργό Μεταφορών και Επικοινωνιών. 

6. Τις διατάξεις της αριθ. πρωτ. 11889/115/23.3.1993 
εγκυκλίου, σύμφωνα με τις οποίες η χορήγηση αδειών λει¬ 
τουργίας και ο έλεγχος των σχολών ΣΕΚΑΜ ανήκει απο¬ 
κλειστικά στους Νομάρχες. 

7. Το γεγονός ότι, πρέπει να καθοριστούν οι λεπτομέ¬ 
ρειες ίδρυσης και λειτουργίας των σχολών ΣΕΚΑΜ καθώς 
και ο τρόπος και η διαδικασία διενέργειας των εξετάσεων 
υποψηφίων οδικών μεταφορέων εμπορευμάτων και επι¬ 
βατών. 

8. Τις διατάξεις του άρθρου 29 του Ν. 1588/85 Κυβέρ¬ 
νηση και Κυβερνητικά όργανα (Α' 137) όπως προστέθηκε 
στο άρθρο τούτο με το άρθρο 27 του Ν. 2081 /92 (Α' 154), 
αποφασίζουμε: 

ΚΕΦΑΛΑΙΟ Α. 

ΙΔΡΥΣΗ ΛΕΙΤΟΥΡΓΙΑ ΣΧΟΛΩΝ (ΣΕΚΑΜ) 
ΠΡΟΣΟΝΤΑ ΔΙΔΑΣΚΟΝΤΩΝ 

Α' Γενικά 

Η εκπαίδευση των υποψηφίων για τη χορήγηση πιστο¬ 
ποιητικών επαγγελματικής ικανότητας στους υποψηφίους 
για την άσκηση του επαγγέλματος του οδικού μεταφορέα 
επιβατών ή εμπορευμάτων εσωτερικών ή διεθνών μετα¬ 
φορών γίνεται σε Ιδιωτικές Σχολές τέτοιας εκπαίδευσης, 
κατά τα πιο κάτω οριζόμενα: 

α) Οι ιδιωτικές Σχολές Επαγγελματικής Κατάρτισης Με¬ 
ταφορέων (ΣΕΚΑΜ) λειτουργούν υπό την εποπτεία και 
τον έλεγχο του οικείου Νομάρχη όπου η έδρα της σχολής. 

β) Οι άδειες ίδρυσης και λειτουργίας ιδιωτικής ΣΕΚΑΜ 
χορηγούνται από τον οικείο Νομάρχη σε φυσικό ή νομικό 
πρόσωπο ή Ομοσπονδία μεταφορέων εμπορευμάτων ή 
επιβατών που έχει τις προϋποθέσεις που καθορίζονται με 
αυτή την απόφαση. 

Για τη χορήγηση κάθε νέας άδειας ίδρυσης και λειτουρ¬ 
γίας λαμβάνονται, ιδίως, υπόψη ο αριθμός των ΣΕΚΑΜ, 
που ήδη λειτουργούν στην περιοχή για την οποία ζητείται η 
άδεια, οι δυνατότητάς τους συγκριτικά με τις ανάγκες της 
επαγγελματικής αυτής εκπαίδευσης και ο_αριθμός των. 
μαθητών τους, καθώς και η γνώμη της Κ.Υ. του Υπουρ¬ 
γείου Μεταφορών και Επικοινωνιών αφού εκτεθούν από 
την αρμόδια Υπηρεσία τα πραγματικά περιστατικά που 
ισχύουν σε κάθε νομό, σε σχέση με τον αριθμό των λει- 
τουργουσών Σχολών και την αναγκαιότητα νέων. 

Β' Έγκριση ίδρυσης σχολών ΣΕΚΑΜ. 

1. Για τη χορήγηση της άδειας ίδρυσης σχολής ΣΕΚΑΜ 
σε φυσικό ή νομικό πρόσωπο ή Ομοσπονδία μεταφορέων 
εμπορευμάτων ή επιβατών απαιτείται η υποβολή των πα¬ 
ρακάτω δικαιολογητικών για το φυσικό πρόσωπο που ζητεί 
την άδεια ίδρυσης σχολής ή σε περίπτωση που η άδεια ζη¬ 
τείται από Νομικό Πρόσωπο ή Ομοσπονδία μεταφορέων 
εμπορευμάτων ή επιβατών για το φυσικό πρόσωπο που 
δηλώνεται ως υπεύθυνος Διευθυντής Σπουδών της Σχο¬ 
λής. 

α) Πτυχίο ή Δίπλωμα Α.Ε.Ι. ημεδαπής ή αναγνωρισμέ¬ 
νων της αλλοδαπής, νομικών πολιτικών ή οικονομικών επι¬ 
στημών, μηχανολόγων ή πολιτικών μηχανικών. 

β) Πιστοποιητικό Υγείας Α/θμιας Υγειονομικής Επιτρο¬ 
πής. 

γ) Πιστοποιητικό Ποινικού Μητρώου τύπου Α' από το 
οποίο να προκύπτει ότι δεν έχει καταδικαστεί κατά την τε¬ 
λευταία δεκαετία από την ημερομηνία υποβολής της αίτη¬ 
σής του, για λαθρεμπορία, εμπορία ή χρήση ναρκωτικών 
σωματεμπορία, ανθρωποκτονία από πρόθεση, απάτη, 
κλοπή, πλαστογραφία, ληστεία αλητεία. 

δ) Δικαιολογητικά, από τα οποία θα αποδεικνύονται ει¬ 
δικές γνώσεις και εμπειρία στα θέματα μεταφορών γενικά 
και στο Κοινοτικό δίκαιο για τις μεταφορές ειδικότερα, οι 
οποίες να καλύπτουν τη διδακτέα ύλη των παραρτημάτων 
των Π.Δ. 57/89, 294/91,586/88 και 211 /91, όπως μελέ¬ 
τες, συμμετοχή σε σεμινάρια εσωτερικού ή εξωτερικού , 
διατριβές μεταπτυχιακές σπουδές κ.λπ. 

ε) Επιμόρφωση ή εμπειρία σε θέματα εκπαίδευσης γε¬ 
νικά. 

Μετά τον έλεγχο των παραπάνω δικαιολογητικών και 
εφόσον όλες οι προϋποθέσεις συντρέχουν στο φυσικό 
πρόσωπο εκδίδεται η άδεια ίδρυσης σχολής ΣΕΚΑΜ επ’ 
ονόματι του φυσικού ή νομικού προσώπου ή Ομοσπονδίας 
μεταφορέων εμπορευμάτων ή επιβατών. 

2. Μέσα σε αποκλειστική προθεσμία δύο (2) μηνών από 
την ημερομηνία χορήγησης άδειας ίδρυσης σχολής ΣΕ¬ 
ΚΑΜ, το φυσικό ή νομικό πρόσωπο ή η Ομοσπονδία μετα¬ 
φορέων εμπορευμάτων ή επιβατών στο όνομα της οποίας 
εκδόθηκε η άδεια ίδρυσης σχολής ΣΕΚΑΜ υποχρεούται 
να προσκομίσει τα παρακάτω δικαιολογητικά, προκειμέ- 
νου να εκδοθεί η άδεια λειτουργίας σχολής ΣΕΚΑΜ. 

α) Ελάχιστη επιφάνεια εγκαταστάσεων ΣΕΚΑΜ 150 μ 2 
για τους Ν. Αττικής και Θεσσαλονίκης και 100 μ 2 για τους 
υπολοίπους Νομούς. 

Η διαμόρφωση του χώρου πρέπει να εξασφαλίζει δύο 
τουλάχιστον αίθουσες. Σχετικά υποβάλλονται κάτοψη 
υπογεγραμμένη και σφραγισμένη από πολιτικό μηχανικό 
καθώς και συμφωνητικό μίσθωσης του χώρου ή συμβόλαιο 
ιδιοκτησίας κατά περίπτωση. 

β) Καταστατικό συμβόλαιο σύστασης ή ίδρυσης νομικού 
προσώπου από το οποίο να προκύπτει ότι ο σκοπός του 


νομικού αυτού προσώπου είναι μόνο η επαγγελματική κα¬ 
τάρτιση και εκπαίδευση υποψηφίων οδικών μεταφορέων 
εμπορευμάτων και επιβατών. 

Στις περιπτώσεις Ομοσπονδιών υποβάλλεται το εγκρι- 
μένο καταστατικό από το οικείο Πρωτοδικείο. 

γ) Βεβαίωση οικείας Οικονομικής Εφορίας περί ενάρ- 
ξεως ασκήσεως επαγγέλματος ή επιχείρησης. Η βεβαί¬ 
ωση αυτή δεν απαιτείται όταν πρόκειται για χορήγηση 
έγκρισης λειτουργίας σε Ομοσπονδία. 

δ) Ονομαστική κατάσταση διδακτικού προσωπικού της 
ΣΕΚΑΜ το οποίο προσλαμβάνεται από τη διεύθυνση της 
Σχολής καί το οποίο (προσωπικό) πρέπει να έχει τα παρα¬ 
κάτω προσόντα. 

δί) Πτυχίο ή Δίπλωμα ΑΕΙ ή ΤΕΙ ημεδαπής ή αναγνωρι¬ 
σμένης σχολής της αλλοδαπής ή ισοτίμου σχολής. 

δίί) Ειδικές γνώσεις και εμπειρία στα θέματα των μετα¬ 
φορών γενικά και στο κοινοτικό δίκαιο για τις μεταφορές 
ειδικότερα, οι οποίες να καλύπτουν τη διδακτέα ύλη των 
παραρτημάτων των Π.Δ. 57/89, 294/91,586/88 και 211 / 
91. Καθώς και επιμόρφωση ή εμπειρία σε θέματα εκπαί¬ 
δευσης γενικά. 

Μετά τον έλεγχο των παραπάνω προϋποθέσεων και 
εφόσον υποβληθούν όλα τα δικαιολογητικά χορηγείται 
άδεια λειτουργίας στη σχολή ΣΕΚΑΜ. Η άδεια αυτή κοινο¬ 
ποιείται στις Δ/νσεις Εμπορευματικών Μεταφορών και 
Επιβατικών Μεταφορών του Υπουργείου Μεταφορών και 
Επικοινωνιών. 

ΚΕΦΑΛΑΙΟ Β' 

ΤΡΟΠΟΣ ΛΕΙΤΟΥΡΓΙΑΣ ΣΕΚΑΜ. 

1. Για την εγγραφή στη σχολή ΣΕΚΑΜ απαιτείται ο υπο¬ 
ψήφιος να καταθέσει στη γραμματεία της σχολής αντί¬ 
γραφο τίτλου σπουδών, τουλάχιστον απολυτήριο Δημοτι¬ 
κού Σχολείου καθώς και υπεύθυνη δήλωση του Ν. 1599/ 
86, με την οποία θα δηλώνει υπεύθυνα ότι στο πρόσωπό 
του δεν συντρέχει κανένα κώλυμα για την άσκηση του 
επαγγέλματος του οδικού μεταφορέα εμπορευμάτων ή 
επιβατών (προϋπόθεση αξιοπιστίας), όπως ορίζεται στα 
Π.Δ. 57/89, 294/91,586/88 και 211 /91 και στις σχετικές 
κανονιστικές αποφάσεις του Υπουργείου Μεταφορών και 
Επικοινωνιών. 

2. Η Γραμματεία της Σχολής με την εγγραφή του υπο¬ 
ψηφίου του καταχωρεί σε ειδικό μητρώο μαθητών το 
οποίο τηρεί και περιλαμβάνει τα πλήρη στοιχεία του υπο¬ 
ψηφίου (όνομα, επώνυμο πατρώνυμο, διεύθυνση κ.λπ.), 
τις ώρες παρακολούθησης των μαθημάτων, τις ημερομη¬ 
νίες συμμετοχής του υποψηφίου στις εξετάσεις και τα 
αποτελέσματα των εξετάσεων. 

3. Η διάρκεια της εκπαίδευσης ορίζεται τουλάχιστον σε 
120 διδακτικές ώρες. Τα θέματα (μαθήματα) που διδά¬ 
σκονται καθώς και η ύλη που περιλαμβάνεται σε έντυπο 
που εκδίδει η σχολή καθορίζονται στα άρθρα 8 των Π.Δ. 
57/1989, 294/91 και 586/88 και 211/91. Οι ώρες διδα¬ 
σκαλίας είναι κατανεμημένες στο διδακτικό πρόγραμμα 
κατά τρόπο που να καλύπτεται ισομερώς ολόκληρη η δι¬ 
δακτική ύλη που περιλαμβάνεται στα παραπάνω διατάγ¬ 
ματα. 

Ως απαραίτητη προϋπόθεση για τη συμμετοχή του υπο¬ 
ψηφίου στις εξετάσεις για την απόκτηση πιστοποιητικού 
επαγγελματικής ικανότητας διεθνών μεταφορών είναι οι 
120 ώρες και για την απόκτηση πιστοποιητικού επαγγελ¬ 
ματικής ικανότητας εθνικών μεταφορών είναι οι 100 
ώρες. 

4. Οι υποψήφιοι παρακολουθούν υποχρεωτικά τις πα¬ 
ραπάνω ώρες και εντάσσονται σε καθορισμένο πρό¬ 
γραμμα που η σχολή έχει καταρτίσει και έχει υποβάλλει 
στην οικεία νομαρχία. Το πρόγραμμα αυτό επαναλαμβάνε- 



4561 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ} 


ται ανά τρίμηνο εξεταστικής περιόδου. Για κάθε μεταβολή 
του προγράμματος ενημερώνεται αμέσως η οικεία Νομαρ¬ 
χία. 

Οι εξετάσεις διενεργούνται 4 φορές το χρόνο και συ¬ 
γκεκριμένα τους μήνες Μάρτιο, Ιούνιο, Σεπτέμβριο και 
Δεκέμβριο. 

5. Η Διεύθυνση κάθε ΣΕΚΑΜ, μετά την ολοκλήρωση 
του προγράμματος εκπαίδευσης και εφόσον για κάθε 
υποψήφιο συντρέχουν οι προϋποθέσεις του παρόντος κε¬ 
φαλαίου, εγγράφει αυτόν σε σχετική κατάσταση την οποία 
αποστέλει στο Υπουργείο Μεταφορών και Επικοινωνιών 
σύμφωνα με τη διαδικασία του Κεφαλαίου Ε' της παρού¬ 
σας απόφασης στην προθεσμία που της υποδεικνύεται 
από τις αρμόδιες Δ/νσεις του Υπουργείου Μεταφορών και 
Επικοινωνιών και ενημερώνει τον υποψήφιο για την 
ημέρα, ώρα και τόπο εξετάσεων. 

ΚΕΦΑΛΑΙΟ Δ\ 

Γ ενικές Διατάξεις. 

1. Η χορήγηση αδειών ίδρυσης και λειτουργίας των 
σχολών ΣΕΚΑΜ γίνεται από τους οικείους νομάρχες όπου 
η έδρα της σχολής. Ο έλεγχος και η εποπτεία των σχολών 
αυτών γίνεται από επιτροπή που συνιστάται για το σκοπό 
αυτό από τους οικείους νομάρχες και αποτελείται από δύο 
τουλάχιστον μέλη. 

Η επιτροπή αυτή προβαίνει σε επιτόπιους ελέγχους στα 
γραφεία και στις αίθουσες διδασκαλίας των σχολών ΣΕ¬ 
ΚΑΜ για διαπίστωση όλων των προϋποθέσεων οι οποίες 
πρέπει να πληρούνται κατά την ίδρυση και λειτουργία των 
σχολών, τον τρόπο διδασκαλίας, την παρακολούθηση των 
μαθημάτων την τήρηση των ειδικών μητρώων μαθητών 
κ.λπ. 

Η επιτροπή μεταβαίνει για έλεγχο τουλάχιστον μία φορά 
το τρίμηνο και οποτεδήποτε κρίνεται από τον αρμόδιο Νο¬ 
μάρχη και συντάσσει, κάθε φορά, έκθεση την οποία υπο¬ 
βάλλει στον οικείο Νομάρχη και κοινοποιεί στις Δ/νσεις 
Εμπορευμάτων ή Επιβατικών Μεταφορών του Υπουρ¬ 
γείου Μεταφορών και Επικοινωνιών. 

Σε περίπτωση που διαπιστωθεί οποιαδήποτε έλλειψη 
από τις προϋποθέσεις που αναφέρονται στην παρούσα, ο 
οικείος Νομάρχης καλεί τη σχολή ΣΕΚΑΜ όπως το αργό¬ 
τερο εντός ενός (1) μηνός προσαρμοστεί σύμφωνα με τα 
οριζόμενα στην παρούσα απόφαση. Μετά την παρέλευση 
του χρόνου αυτού οι άδειες ίδρυσης και λειτουργίας ανα¬ 
καλούνται και ενημερώνονται σχετικά οι Δ/νσεις Εμπο- 
ρευματικών και Επιβατικών Μεταφορών του Υπουργείου 
Μεταφορών και Επικοινωνιών. 

Ειδικότερα, σε περίπτωση που διαπιστωθεί μη παρακο¬ 
λούθηση των μαθημάτων από τους υποψηφίους κατά τις 
προγραμματισμένες ημέρες και ώρες καθώς και η μη τή¬ 
ρηση του ειδικού μητρώου μαθητών, συνεπάγεται την 
άμεση ανάκληση των αδειών ίδρυσης και λειτουργίας των 
σχολών αυτών. 

2. Εντός προθεσμίας τριών (3) μηνών από τη δημο¬ 
σίευση της παρούσας, οι ήδη, λειτουργούσες σχολές ΣΕ¬ 
ΚΑΜ υποχρεούνται να προσαρμοστούν με τις διατάξεις 
της παρούσας. 

3. Εφ’ εξής, η εποπτεία και ο έλεγχος και των σχολών 
ΣΕΚΑΜ που η άδεια λειτουργίας του έχει χορηγηθεί από 
το Υπουργείο Μεταφορών και Επικοινωνιών, υπάγεται 
στον οικείο Νομάρχη όπου η έδρα της επιχείρησης. Σε πε¬ 
ρίπτωση που διαπιστωθεί από την παραπάνω επιτροπή έλ¬ 
λειψη των προϋποθέσεων που ορίζει η παρούσα, ενημε¬ 
ρώνεται σχετικά το ΥΠ.Μ.Ε. για την ανάκληση της άδειας 
λειτουργίας της. 

Τα παραπάνω ισχύουν και για τα παραρτήματα των σχο¬ 
λών αυτών, που περιλαμβάνει η αρχική έγκριση λειτουρ¬ 


γίας τους, τα οποία παραρτήματα θεωρούνται ως αυτοδύ- 
ναμες σχολές ΣΕΚΑΜ με έδρα τον νομό που λειτουργούν 
. και ως εκ τούτου ισχύουν οι προϋποθέσεις της παρούσας 
χωριστά για κάθε παράρτημα. 

ΚΕΦΑΛΑΙΟ Ε'. 

Τρόπος διενέργειας εξετάσεων. 

1. Οι εξετάσεις για την απόκτηση πιστοποιητικού επαγ¬ 
γελματικής ικανότητας οδικού μεταφορέα εμπορευμάτων 
ή επιβατών διενεργούνται υπό την εποπτεία του Υπουρ¬ 
γείου Μεταφορών και Επικοινωνιών. 

Οι αρμόδιες καθ’ ύλην διευθύνσεις προγραμματίζουν 
και διενεργούν γενικές εξετάσεις, στις οποίες έχουν δι¬ 
καίωμα συμμετοχής οι μαθητές όλων των σχολών ΣΕΚΑΜ 
της χώρας, που έχουν φοιτήσει στις σχολές αυτές και επι¬ 
θυμούν να αποκτήσουν πιστοποιητικό επαγγελματικής 
ικανότητας και ακόμη περιλαμβάνονται στις καταστάσεις 
των οικείων σχολών κατά τα καθοριζόμενα στην παρούσα 
απόφαση και κατά προτεραιότητα, όσοι απέτυχαν στην 
προηγούμενη εξεταστική περίοδο. 

2. Με απόφαση του Υπουργού Μεταφορών και Επικοι¬ 
νωνιών συγκροτούνται στην Κεντρική Υπηρεσία του 
Υπουργείου ειδικές τριμελείς Επιτροπές εξέτασης υπο¬ 
ψηφίων για την είσοδο στο επάγγελμα του οδικού μετα¬ 
φορέα εμπορευμάτων ή επιβατών. 

3. Μέλη των Επιτροπών αυτών ορίζονται υποχρεωτικά 
τρεις (3) υπάλληλοι του Υπουργείου Μεταφορών και Επι¬ 
κοινωνιών των κλάδων ΠΕ με ισάριθμους αναπληρωτές 
τους, οι οποίοι λόγων ειδικών γνώσεων και εμπειρίας δύ- 
νανται ν’ ασκήσουν καθήκοντα εξεταστών στα θέματα 
που διαγωνίζονται γραπτώς οι υποψήφιοι. 

Ένας εκ των μελών της επιτροπής ασκεί καθήκοντα 
Προέδρου. 

4. Γραμματείς των Επιτροπών με ισάριθμους αναπλη¬ 
ρωτές ορίζονται υπάλληλοι του Υπουργείου Μεταφορών 
και Επικοινωνιών, οποιουδήποτε βαθμού του κλάδου ΔΕ 
διοικητικού. 

5. Στις παραπάνω Επιτροπές μετέχει" ώς παρατηρητής 
και εκπρόσωπος των Σχολών ΣΕΚΑΜ, ο οποίος εκλέγεται 
με κλήρωση από το σύνολο των εκπροσώπων, (ένας από 
κάθε Σχολή), που προτείνουν οι ΣΕΚΑΜ από το διδακτικό 
προσωπικό τους. 

6. Έργο των επιτροπών είναι η εξέταση των υποψηφίων 
για την απόκτηση πιστοποιητικού επαγγελματικής ικανό¬ 
τητας οδικού μεταφορέα εμπορευμάτων ή επιβατών και 
χορήγηση σ' όσους επιτύγχάνουν των σχετικών πιστοποιη¬ 
τικών επαγγελματικής ικανότητας κατά την ακόλουθη δια¬ 
δικασία: 

α) Οι Γ ραμματείς των Επιτροπών παραλαμβάνουν τις 
καταστάσεις των υποψηφίων που αποστέλλει κάθε Σχολή 
ΣΕΚΑΜ και στις οποίες αναφέρονται τα πλήρη στοιχεία 
των προς εξέταση υποψηφίων. 

Επίσης, συνυποβάλλονται και υπεύθυνες δηλώσεις των 
υποψηφίων, στις οποίες δηλώνουν ότι φοίτησαν στις πα¬ 
ραπάνω σχολές καθώς και ότι παρακολουθούν τις προβλε- 
πόμενες ώρες μαθημάτων για κάθε κατηγορία πιστοποιη¬ 
τικού. 

Μετά την παραλαβή των καταστάσεων οι γραμματείς 
ενημερώνουν τις αρμόδιες Διευθύνσεις των ΥΠ.Μ.Ε. οι 
οποίες στη συνέχεια συντάσσουν το πρόγραμμα διεξαγω¬ 
γής των εξετάσεων και μεριμνούν για τη ρύθμιση κάθε λε¬ 
πτομέρειας για την ομαλή διεξαγωγή των εξετάσεων. 

β) Η Επιτροπή επιλέγει τα θέματα των εξετάσεων τα 
οποία πρέπει απαραίτητα να περιλαμβάνουν στην ύλη που 
έχουν διδαχθεί οι υποψήφιοι και μεριμνά για την διασφά¬ 
λιση του απορρήτου. 

Η Ιδια επιτροπή μετά το πέρας των εξετάσεων προβαί¬ 
νει στη βαθμολόγηση των γραπτών των υποψηφίων. Τα 
γραπτά αυτά βαθμολογούνται και από τα τρία μέλη της 
επιτροπής με βαθμούς από 1 μέχρι 10. Επιτυγχάνει εκεί¬ 
νος που συγκεντρώνει συνολικά 15 τουλάχιστον μονάδες, 
δεν πρέπει όμως να βαθμολογηθεί με βαθμό κάτω από 4 
από δύο εξεταστές. 

Υποψήφιος που δεν συγκεντρώνει σύνολο βαθμών και 
από τους τρεις βαθμολογητές τουλάχιστον 15, ή έλαβε 
βαθμό από δύο βαθμολογητές κάτω από 4 ξεχωριστά από 
τον καθένα, θεωρείται αποτυχών και εξετάζεται εξ υπαρ- 
χής στην επόμενη εξεταστική περίοδο κατά προτεραιό¬ 
τητα. 

γ) Οι Γραμματείς των εξεταστικών Επιτροπών της πα- 
ραγρ. .1 του παρόντος Κεφαλαίου μόλις εκδοθούν τα απο¬ 
τελέσματα των εξετάσεων των υποψηφίων τα ανακοινώ¬ 
νουν και ενημερώνουν σχετικά τις οικείες ΣΕΚΑΜ. 

δ) Οι Δ/νσεις Εμπορευματικών και Επιβατικών Μεταφο¬ 
ρών μετά την παράδοση των βαθμολογημένων γραπτών 
από τους γραμματείς των Επιτροπών χορηγούν σε κάθε 
επιτυχόντα πιστοποιητικό επαγγελματικής ικανότητας για 
την είσοδο στο επάγγελμα του ειδικού μεταφορέα εμπο¬ 
ρευμάτων ή επιβατών εσωτερικών ή Διεθνών μεταφορών 
ανάλογα με τις εξετάσεις στις οποίες έχουν λάβει μέρος οι 
υποψήφιοι. * 

7. Στις Διευθύνσεις Εμπορευματικών και Επιβατικών 
Μεταφορών τηρούνται τα στοιχεία των χορηγηθέντων Πι¬ 
στοποιητικών Επαγγελματικής Ικανότητας οδικού μετα¬ 
φορέα επιβατών ή εμπορευμάτων εσωτερικών ή Διεθνών 
μεταφορών. 

8. Υποψήφιοι που αποκτούν πιστοποιητικό επαγγελμα¬ 
τικής ικανότητας για τις εθνικές μεταφορές και επιθυμούν 
να αποκτήσουν* πιστοποιητικό επαγγελματικής ικανότη¬ 
τας διεθνών μεταφορών εξετάζονται εφ’ όσον έχουν φοι¬ 


τήσει σε σχολή ΣΕΚΑΜ, και έχουν παρακολουθήσει μαθή¬ 
ματα Διεθνών Μεταφορών, σύμφωνα με τη διαδικασία της 
παρούσας απόφασης. 

9. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

10. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως και από την ισχύ 
της καταργείται κάθε άλλη διάταξη που ρυθμίζει διαφορε¬ 
τικά το ίδιο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1993 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στη Φ.121/Β3/258α απόφαση του Υπουργού Εθνικής Παι¬ 
δείας και θρησκευμάτων που δημοσιεύθηκε στο ΦΕΚ 232/ 
6.4.93 τ.Β' και αφορά «Κοστολόγηση των δωρεάν διατιθεμέ- 
νων συγγραμάτων στους φοιτητές Α.Ε.Ι. για τα ακαδημαϊκά 
έτη 1992 - 93,1991 - 92» επιφέρεται η πιο κάτω διόρθωση: 

Από το λανθασμένο «34β» Κοντδπουλος Γ. - Κωτσάκης Δ., 
το πρώτο αναφερόμενο στη σελίδα 2807 και στίχο 18 εκ των 
κάτω προς τα άνω 

στο σωστό «34α» Κοντδπουλος Γ. - Κωτσάκης Δ. και επί¬ 
σης ο παραλειφθείς στίχος μεταξύ «34α» και «34β» ως εξής: 

Ακαδημαϊκό έτος 1991 - 1992. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


